Styremøte 20.03.14

Saksliste:

Sak 4/2013: Referatsak: Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.

Sak 7/2013: Referatsak: Kvinnenettverk

Sak. 8/2013: Referatsak: Markedsavdeling

Sak 10/2013: Referatsak: Forskningfinansiering

Sak 17/2013: Referatsak: HM Kong Harald

Sak 21/2013: Referatsak: Administrativ støtte

Sak 23/2013: Telefon til foreningen

Sak 2/2014. Årsmøtet 2014

Sak 5/2014. Internkontroll

Sak 6/2014 Styremøtereferater

Referat styremøte 20.03.14

Tilstede: Stine Buan, Hans Jokstad, Ranveig Røtterud

Referatsakene 4, 7, 8, 10, 17, 21 og 23/2013 samt 5/2014 ble ikke behandlet.

**Sak 2/2014. Årsmøtet 2014**

1. Nils’ nye forslag til saksframstilling om foreningens framtidige organisering og utvikling ble fremlagt med forslag til noen endringer fra Ranveig (vedlegg).

Vedtak: Styret slutter seg til forslaget med endringer.

1. Årsmelding: Ranveigs forslag til årsmelding ble fremlagt (vedlegg).

Vedtak: Styret mener årsmeldingen gir et korrekt inntrykk av arbeidsåret og legger den frem for årsmøtet.

1. Regnskap: Balansen er satt opp i en presentabel form for et årsmøte (vedlegg). Resultatregnskapet er under utarbeidelse, vi venter på nye utskrifter etter de siste føringsjusteringene fra regnskapsfører. Et foreløpig utkast ble fremlagt.

Vedtak: Styret godkjenner balanseoversikten og gir Ranveig fullmakt til å ferdigstille resultatregnskapet.

1. Valgkomite: Det er ikke nevnt noe i forrige årsmøtereferat eller i vedtektene om valgkomiteen er valgt for ett eller to år. Det er greit å få i gang en naturlig omskiftning på komiteens medlemmer, samtidig som vi har fått signaler om at noen ønsker avlastning.

Vedtak: Styret velger å tolke årsmøtet 2013 slik at valgkomiteen ble valgt for ett år og således er på valg nå. Ranveig tar kontakt med de sittende medlemmene og avklarer hvem som vil ta imot gjenvalg. Hun tar deretter kontakt med en eller begge at to foreslåtte kandidater til eventuelt ledige plasser.

**Sak 6/2014 Styremøtereferater**

Styret fikk seg forelagt styremøtereferater fra hele 2013 og hittil i 2014 (vedlegg). Disse har blitt omnummerert og gitt en struktur som sikrer god oppfølging av saker. Det ble diskutert hvorvidt og i hvilken form styremøtereferatene skal gjøres tilgjengelige for styret, medlemmene og allmennheten.

Vedtak: Styremøtereferatene 1-8 godkjennes av styret. Styret får kommende referater tilsendt på epost så snart de foreligger. Styret ønsker ikke å gjøre referatene tilgjengelige for allmennheten ennå, og så lenge vi ikke har noe sted på nett hvor vi kan legge ut referatene kun til medlemmer tilbyr vi interesserte å ta direkte kontakt for å få kopi tilsendt. Dette annonseres i neste nyhetsbrev.

Maura 21.03.2014,

Ranveig Røtterud

referent.